gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl it gl gl gl es gl lt gl gl gl gl gl gl gl gl gl gl zh en sv fr de de gl gl gl gl gl gl gl gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O decreto definitivo darase a coñecer en febreiro
Sábado, 24 de setembro de 2022
Anxo Lorenzo adianta que “deixará claro” un reparto ao 50% até que non se introduza o inglés e chama a “pechar canto antes” o debate sobre a lingua.
O chamado pola Xunta “decreto do plurilingüismo” (“decretazo” polos seus opositores) estará rematado en febreiro. Así o adiantou o secretario xeral de Política Lingüística, Anxo Lorenzo, nunha entrevista a Europa Press ao remate da ronda de contactos cos diferentes colectivos educativos. A partir dese momento, a axenda será a que segue: levarase o documento á mesa sectorial de educación, onde “se retocarán puntos en función dos consensos que se poidan acadar” para, finalmente, aplicalo no vindeiro curso.
Lorenzo deixa agora claro que “mentres non se poida impartir o terzo das materias nun idioma estranxeiro, haberá un reparto igualitario ao 50% entre galego e castelán de materias e horas semanais”, á marxe das materias de lingua. Defendeu así o modelo como “unha aposta valente e arriscada” porque “neste país falar de trilingüismo e mesmo falar de equiparar no número de horas semanais o galego e o castelán parece que é tabú”.
Á pregunta de por que se derrogará un decreto que, en liñas xerais, tamén mantén o reparto igualitario de horas entre os dous idiomas, explicou que “nos últimos anos houbo un fortísimo debate lingüístico na sociedade galega” e nesta situación considera “inviábel” aplicar a política do anterior Goberno”. “Aspectos da política lingüística que hai catro anos pensabamos que se podían poñer en práctica, á vista do que está pasando nestes momentos, creo que é absolutamente inviábel”. A seguir, asegurou que as bases propostas para o decreto “cumpren estritamente” a Lei de Normalización Lingüística” e adiantou que “o Plan de Normalización segue sendo un documento de referencia”, se ben engadiu que “este plan di moitas cousas” e cada Goberno “estabelece as súas prioridades e ritmos de aplicación”.
Sobre a consulta aos pais sobre a lingua en que queren que se impartan determinadas materias, Lorenzo afirmou que analizan “como canalizar este precepto” e “que é máis conveniente dende o punto de vista político, pedagóxico e da organización dos centros”. “A voz das familias é importante”, dixo, “como a canalicemos, de forma vinculante ou orientadora, iso é o que hai que ver”.
Ao respecto do artigo que permite o alumnado “utilizar nas manifestacións oral e escrta a lingua oficial da súa preferencia”, o secretario xeral de Política Lingüística avanzou que na nova proposta buscarase “unha fórmula aberta” para non contravir o marco constitucional e, en particular, apostou polo modelo do decreto de 1995 (goberno de Fraga), que reflectía que “o alumnado debe procurar utilizar a lingua na que se imparta a materia”, mais “sempre que se deixe un espazo de liberdade”.
O inglés no horizonte
Anxo Lorenzo asegurou que o que busca a Xunta é “facer real unha utopía” no referente ao ensino trilingüe. Para este futuro estimou un tempo necesario de oito ou dez anos e asegurou que “non se fará nin nun proceso obrigatorio nin de golpe, será gradual, progresivo e mesmo a estas alturas me atrevería a dicir que voluntario” e adiantou que se porán en marcha “os incentivos axeitados” porque o profesor “ten que estar motivado”.
Así, adiantou que se habilitará un sistema de “incentivos económicos e tamén na carreira profesional, no concurso de traslados” para aqueles profesores que “voluntariamente” se formen para impartir as súas materias nunha lingua estranxeira.
Pechar o conflito lingüístico
Ademais, Lorenzo insistiu na necesidade de “pechar canto antes un conflito lingüístico que nunca existiu a este nivel de debate público e político” porque “non é bo nin para o presente nin para o futuro do galego ter este debate permanentemente aberto”. “Non é bo nin saudábel”, dixo.
O persoal investigador do ILG pídelle a Feijoo que retire as bases do decreto
A verdadeira historia de 35 docentes que si estiveron en folga contra a reforma do decreto
Educación descarta unha discriminación positiva cara ao galego
A CIG-Ensino anuncia novas mobilizacións se Educación non retira o borrador do decreto
Os editores ven "imposíbel" axeitarse ao inglés e á elección dos pais
A CTNL considera que o borrador dá un paso atrás na normalización da lingua
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Lorenzo adianta que, no caso de haber problemas cos libros de texto, podería aplicarse unha moratoria para este particular dun ou dous cursos
Lorenzo, co conselleiro de Educación, no momento da presentación das enquisas os pais
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto